Ałczewsk

Ałczewsk (ukr. Алчевськ) - mjasto we Ukrajińe, we łuhańskim uobwodźe. Uod 2014. roku uokupowane uod ruskij armije. Mjano Pjyrszym mjanym mjejscowośći bůła Jurjůwka (Юр'ївка). We 1903. mjano bůło půmjyńano na Alczewske (Алчевське), coby uoddać zoca jego zołożyćelowi, ukrajińskimu społecznymu dźałaczowi Oleksijowi Alczewskimu. We 1926. roku nadano bůło mjano Woroszyłowske (Ворошиловське) – w era sowjeckigo politikera Klimjenta Woroszyłowa (tego samego, w era kerego Łuhańsk bůł mjanowany Woroszyłowhradym). We 1932, kej Ałczewsk uostoł mjastym, mjano bůło zmodyfikowano do Woroszyłowsk (Ворошиловськ). We 1959. wrůcůno bůło do mjana Ałczewsk, nale już we 1961. władze zaś je půmjyńali – na tyn roz na Komunarsk (Комунарськ). Po uogłoszyńu ńyzoleżnośći Ukrajiny na mjastowym referyndům, co uodbůł śe 1. grudńa 1991., mjyszkańce mjasta zdecydowali wrůćić do mjana Ałczewsk. Banhof ale, co stoji we mjeśće, uostoł przi starym mjańe. Ludność Podug danych ze Cynzusu ze 2001. roku we Ałczewsku mjyszkało 119 tauz. ludźi. Etńiczny skład wyglůndoł wtynczos tak: Ukrajińoki – 51,6% Rusy – 44,7% Bjołorusy – 1,6% inksze norodowośći – 2,6% Skuli ruskij uokupacyje uod 2014. roku srogo tajla mjyszkańcůw wyjechała z mjasta.